El termini per sol·licitar la subvenció és del 18 de febrer al 10 de març de 2020
En el formulari de sol·licitud s'autoritza a l'Institut Català de les Empreses Culturals a consultar d'ofici les dades establertes en el punt 7 de les Bases generals reguladores i no caldrà, per tant, aportar la documentació administrativa.
La no autorització implicarà la presentació corresponent.
Opcionalment es pot presentar amb la sol·licitud la documentació següent, la qual es tindrà en consideració
per a la valoració dels criteris que estableix la base 7.d) i e):
a) El contracte de la persona responsable de la traducció de l'obra.
b) Memòria explicativa de la commemoració o efemèride relacionada amb el projecte.
c) Declaració responsable del compliment de les directrius fixades per la International Federation of Library
Associations (IFLA) per a l'edició o adaptació de llibres de lectura fàcil.
d) Certificat del proveïdor del paper emprat en la impressió del llibre conforme el paper disposa del distintiu
En el cas que la persona sol·licitant no aporti la documentació opcional, no s'obté puntuació en aplicació dels
Les persones proposades com a beneficiàries en la proposta de resolució provisional han de presentar, juntament amb la documentació que disposa la base general 11.5, pel que fa a les obres ja publicades en el moment de presentació de la sol·licitud, documentació que acrediti que la publicació s'ha dut a terme entre l'1 de gener de l'any de concessió de la subvenció i la data de presentació de la sol·licitud de subvenció.
Per poder optar a les subvencions s'han de complir, a banda dels que estableix la base general 3, els requisits següents:
Les subvencions que es concedeixen d'acord amb aquestes bases no són compatibles per al mateix objecte amb els ajuts a la producció editorial en català i en occità ni amb els ajuts, en la doble modalitat d'aportacions reintegrables i subvencions, a projectes culturals i a projectes i plans editorials de l'Institut Català de les Empreses Culturals, ni amb les subvencions de l'Oficina de Suport a la Iniciativa Cultural (OSIC) a empreses editorials per a l'edició de treballs relacionats amb la cultura popular i tradicional catalana.
Les subvencions que es concedeixen d'acord amb aquestes bases no són compatibles amb altres subvencions, ajuts, ingressos o recursos per al mateix objecte de qualsevol administració pública, entitat o empresa privada quan el conjunt de les aportacions superi el 30% dels costos de producció acreditables
Són subvencionables els costos de redacció en llengua catalana o occitana, traducció en llengua catalana o occitana i edició.
Se n'exclouen les despeses de promoció.
L'adequació i quantia dels costos de personal laboral imputables a l'activitat subvencionable és objecte de valoració de l'òrgan instructor amb l'assessorament de la comissió que estableix la base 8, i aquesta pot determinar una quantia diferent de la declarada per la persona sol·licitant tenint en compte la coherència amb el cost total del projecte.
Les subvencions consisteixen en una dotació econòmica no percentual, en funció de la puntuació obtinguda d'acord amb els criteris de valoració que estableix la base 7, de les disponibilitats pressupostàries i del nombre, la naturalesa i els imports dels projectes.
La quantia de la subvenció per a cada modalitat d'ajut ha de ser inferior a 20.000,00 euros.
a) L'interès cultural o de referència, o la realització d'edicions de comercialització difícil o reduïda.
b) El tractament de temàtiques poc difoses en publicacions en llengua catalana o occitana.
c) La viabilitat i les fonts de finançament del projecte, on es valora la incidència de la comercialització en l'àmbit del domini lingüístic català i occità, segons la llengua de publicació.
d) Els projectes que, a més, compleixin les característiques següents, obtenen un punt més per cadascuna d'aquelles:
L'edició d'obres d'autors dels dominis lingüístics català i occità.
d.2) Les traduccions, la remuneració de les quals sigui superior o igual a 12 euros (IVA inclòs) per pàgina traduïda.
d.3) L'edició o adaptació de llibres de lectura fàcil, d'acord amb les directrius fixades per l'International Federation of Library Associations (IFLA), i l'edició de llibres adaptats.
d.4) L'edició relacionada amb commemoracions o efemèrides d'interès cultural
e) Els projectes que, a més, compleixin les característiques següents, obtenen tres punts més per cadascuna:
e.1) Els d'autoria femenina, considerant autores femenines les escriptores, il·lustradores i traductores, d'acord
amb que disposa l'article 11.2 de la Llei 17/2015, del 21 de juliol, d'igualtat efectiva de dones i homes.
e.2) Els que utilitzin per a la seva impressió paper amb el distintiu FSC o PEFC o ECOLABEL.
Les comunicacions o notificacions a les persones interessades es realitza mitjançant la publicació de la resolució al tauler d'anuncis electrònic de la seu electrònica de la Generalitat de Catalunya.